Olimpiese kampioen Cameron van der Burgh wys sy foto-album | SARIE
FOTO Phyllis Green	20 September 2012
Olimpiese kampioen Cameron van der Burgh wys sy foto-album	deur Charis Labuschagne
Cameron, voel jy nou soos ’n superster?Ek dink baie mense sien my nou as ’n held of superster omdat ek op ’n “wêreldverhoog” presteer het. Maar ek voel steeds soos Cameron, soos ’n gewone mens. My verhouding met Jana en my familie het nie verander nie. Ek voel eerder daar kom groot verantwoordelikheid saam met ’n Olimpiese medalje. As jy in ’n posisie van mag is en jy kan mense se lewens verander, moet jy dit doen. Dit is hoekom ek besig is om die Cameron van der Burgh-stigting op die been te bring.
Vertel meer daarvan.Ek beplan projekte om armoede te verlig. Ek sal nie so ’n groot verskil kan maak soos die regering deur byvoorbeeld huise te bou nie, maar dit sal wonderlik wees as ek ’n honger kind vir net ’n halfuur van sy lewe gelukkig kan maak deur vir hom kos te gee.
Jy het in ’n onderhoud gesê jy het nou bereik wat jy wou in jou lewe. En dit op 24. Wat lê nog voor?Ek wil baie aandag aan my stigting gee. Ek moet gaan sit en dink oor my nuwe swemdoelwitte. ’n Borsslag-swemmer se goue jare is tussen 24 en 28. Dis hoekom ek voel die volgende vier jaar behoort my beste swemjare te wees -‒ ás ek nie ’n besering opdoen nie. Ek wil my titel by die volgende Spele gaan verdedig. Die belangrikste is om gemotiveerd te bly. Ek raak so vinnig verveeld . . . Maar ek is nie
Blaai saam deur sy foto-album: Skaars ses maande oud.
Saam met die swemmer Jessica Pengelly in 2007 by ’n toekennings-
geleentheid van Swem Suid-Afrika.
My eerste groot
medalje (brons in die
50 m-borsslag) by die Fina-wêreldkampioen-
skap in Australië
Ek en Jana in 2010 by die Wêreldbeker-sokker in Kaapstad.